હા જી, અનુષ્કા શર્મા હાલ લંડનમાં છે. તેઓ બીએફસી કોર્ટયાર્ડ ખાતે સોમવારે યોજાયેલ ફૅશન શોમાં આગલી હરોળે બેઠેલા દેખાયાં. અનુષ્કાના મૅનેજરે દર્શકો વચ્ચે પહેલી હરોળમાં બેઠેલા અનુષ્કા શર્માની તસવીર ટ્વિટર પર પોસ્ટ કરી અને લખ્યું - લંડન ફૅશન વીકમાં બર્બેરીના અંતિમ તબક્કામાં પહેલી હરોળમાં બેઠેલા અનુષ્કા શર્મા. આ પ્રસંગે અનુષ્કા શર્માએ ખાસ બર્બેરી પ્રોરસમ પોશાક પહેરેલી હતી. કિનારીએથી કપાયેલ ઘેરા આસમાન કલરના આ ડ્રેસ સાથે અનુષ્કા શર્મા સ્લિમ લાગતા હતાં. તેમણે બેલ્ટ અને છાપેદાર સ્કાર્ફ પહેર્યુ હતું.